
BOSNA I HERCEGOVINA 

REPUBLIKA SRPSKA 

OKRUŽNI PRIVREDNI SUD U PRIJEDORU                                                                                                      

Broj: 67 0 St 003835 24 St 

Prijedor, 12.09.2024. godine 

Okružni privredni sud u Prijedoru, stečajni sudija Snježana Cepić, u stečajnom postupku nad stečajnim dužnikom Društvo sa ograničenom odgovornošću za proizvodnju i promet “DADO PRODUKT” Kozarska Dubica, Ulica Dostojevskog broj 14 Kozarska Dubica, nakon održanog ročišta za utvrđivanje uslova za otvaranje stečajnog postupka, dana 12.09.2024. godine donio je sljedeće
RJEŠENJE

1. Otvara se stečajni postupak nad stečajnim dužnikom Društvo sa ograničenom odgovornošću za proizvodnju i promet “DADO PRODUKT” Kozarska Dubica, Ulica Dostojevskog broj 14 Kozarska Dubica, MBS: 1-8627-00, JIB: 4400743920000.
2. Za stečajnog upravnika imenuje se Stojan Krnjajić iz kozarske Dubice, Ulica Desanke Maksimović bb Kozarska Dubica. 
3. Stečajni postupak je otvoren sa danom 12.09.2024. godine kojeg dana je Rješenje objavljeno na oglasnoj tabli suda.
4. Pozivaju se povjerioci da u roku od trideset (30) dana od dana objavljivanja Rješenja o otvaranju stečajnog postupka u "Službenom glasniku Republike Srpske" prijave stečajnom sudu svoja potraživanja sa priloženim dokazima o osnovanosti istih u dva primjerka.

5. Pozivaju se povjerioci da u roku od trideset (30) dana od dana objavljivanja oglasa o otvaranju stečajnog postupka u "Službenom glasniku Republike Srpske" obavijeste stečajnog upravnika i sud o tome koja prava osiguranja potražuju na predmetima imovine stečajnog dužnika i na kojim predmetima se potražuje pravo osiguranja, vrsta i razlog nastanka prava osiguranja, kao i osigurano potraživanje.

6. Pozivaju se lica koja imaju obavezu prema stečajnom dužniku da ih bez odgađanja izvršavaju prema stečajnom dužniku.

7. Ročište povjerilaca na kojem će biti ispitane prijave potraživanja (ispitno ročište) zakazuje se za dan 29.10.2024.godien u 11,00 časova, u zgradi Okružnog privrednog suda u Prijedoru, Ul. Zanatska bb.
8. Ročište na kojem će se na osnovu izvještaja stečajnog upravnika odlučivati o daljem toku postupka (izvještajno ročište) zakazuje se za isti dan, odmah nakon završetka ispitnog ročišta.

9. Nalaže se  Registru ovog suda i Republičkoj upravi za geodetske i imovinsko-pravne poslove Banja Luka, Područna jedinica Prijedor, da zabilježbu rješenja o otvaranju stečajnog postupka upišu u registar poslovnih subjekata, odnosno u zemljišno-knjižne registre, ukoliko je stečajni dužnik vlasnik i posjednik nekretnina.

10.  Rješenje o otvaranju stečajnog postupka dostavit će se "Službenom glasniku Republike Srpske", kao i Agenciji za posredničke, informatičke i finansijske usluge radi objave u "Službenom glasniku Republike Srpske" i na internet stranici APIF-a.

Obrazloženje

Mile Mandić iz Kozarske Dubice, direktor i zakonski zastupnik pravnog lica " Društvo sa ograničenom odgovornošću za proizvodnju i promet “DADO PRODUKT” Kozarska Dubica putem punomoćnika Zajedničkoj advokatskoj kancelariji Kremenović &Mikanović, Darko Kremenović, Bojan Mikanović i Saša Labotić, advokati iz Banja Luke, podnio je dana 14.06.2024. godine Okružnom privrednom sudu u Prijedoru prijedlog za otvaranje stečajnog postupka nad navedenim pravnim subjektom.
Rješenjem ovog suda u broj: 67 0 St 003835 24 St od 17.07.2024. godine pokrenut je prethodni postupak za utvrđivanje da li postoje uslovi za otvaranje stečajnog postupka nad navedenim pravnim subjektom. Istim Rješenjem je za privremenog stečajnog upravnika imenovan je Stojan Krnjajić iz Kozarske Dubice.

Na ročištu radi utvrđivanja uslova za otvaranje stečajnog postupka, direktor i zakonski zastupnik  stečajnog dužnika u pratnji punomoćnika izjavio je da ostaje kod prijedloga za otvaranje stečajnog postupka.

Privremeni stečajni upravnik je izjavio da ostaje u cijelosti kod Izvještaja o utvrđivanju uslova za otvaranje stečajnog postupka od 14.08.2024 godine iz kojeg proizilazi da je račun Društva blokiran, 60 I više dana da je dužnik zapao u totalnu nelikvidnost koja je prisutna konstantno, te da ne postoji mogućnost da isto nastavi poslovanje u cjelini niti djelimično,odnosno da su se stekli uslovi i da postoje razlozi za otvaranje stečajnog postupka, slijedom čega je predložio da se isti otvori.
Na osnovu izjave direktora i zakonskog zastupnika stečajnog dužnika, izjave privremenog stečajnog upravnika, te izvršenog uvida u priloženu materijalno-finansijsku dokumentaciju, sud je utvrdio da su ispunjeni uslovi da se nad navedenim pravnim subjektom otvori stečajni postupak, te je temeljem člana 97, a u vezi sa članom 5. Zakona o stečaju ("Službeni glasnik Republike Srpske" broj: 16/16)  odlučeno  kao u stavu 1. izreke Rješenja.
Odluka iz stava 2. izreke Rješenja utemeljena je na odredbama člana 68. stav 2. Zakona o stečaju, a stečajni upravnik ispunjava uslove propisane odredbom člana 66. navedenog Zakona.

 Stečajni upravnik je dužan postupati u skladu sa odredbama člana 73. Zakona o stečaju.

Rješenje o otvaranju stečajnog postupka biće objavljeno na oglasnoj tabli suda, u "Službenom glasniku Republike Srpske", kao i na internet stranici Agencije za posredničke, informatičke i finansijske usluge, shodno odredbama člana 102. Zakona o stečaju.

                                                                                                                    Stečajni sudija

                                                                                                                    Snježana Cepić
Pouka o pravnom lijeku: Protiv ovog Rješenja dozvoljena je žalba Višem privrednom sudu u Banja Luci u roku od osam (8) dana od dostavljanja istog, putem ovog suda. Žalbu može izjaviti stečajni dužnik. Žalba ne odlaže izvršenje rješenja.
